Milkwood | LekkeSlaap
Milkwood is 'n selfsorghuis in 'n pragtige bewarea op die grens van die Krugerwildtuin in Mpumalanga. Dis die ideale akkommodasie vir 'n groep vriende of familie wat in die stilte en rustigheid van die bos wil wegbreek en batterye herlaai. WiFi is beskikbaar.
Hierdie gerieflike huis beskik oor 3 slaapkamers en 3 badkamers, insluitend 'n buite-badkamer. Die kamers is opgemaak in ligte skakerings en toegerus met 'n dubbelbed of 2 enkelbeddens met badkamers wat 'n stort of 'n bad, 'n wasbak en 'n toilet het. Die kombuis, sitkamer en eetkamerarea is oopplan en die kombuis is ten volle toegerus sodat jy na hartelus kan bak en brou. Die kombuis het geriewe soos 'n Bosch-gasstoof, 'n skottelgoedwasser, 'n ysmasjien, 'n watersuiweraar, tee- en koffiemaakgeriewe en oorgenoeg ingeboude kaste vir enige breekware en eetgerei.
Die sitkamer bied gemaklike sitplek en 'n TV met 'n DStv-koppelpunt waarmee gaste hul slimkaart kan konnekteer en die eetkamerarea het 'n houttafel en -stoele. Die huis het ook lugversorging en 'n 12 volt-ligstelsel en 2500 liter water indien daar onderbrekings is. Gaste kan ook die beskutte stoep benut met 'n groot kuierdek met braaigeriewe. Op die grondvlak is daar 'n plonspoel om in af te koel in die warm somermaande.
Milkwood bied 'n enkelmotorhuis vir 1 voertuig en daar is ook 'n wasmasjien in die motorhuis. Van tyd tot tyd sal nagapies en duikers saans kom inloer, en soms sal 'n sebra ook 'n draai maak by die kombuis en skimp vir 'n wortel. Gaste sal bekoor word deur die verskeidenheid wildgeluide en 15 minute se ry weg, bied die Krugerwildtuin ook 'n magdom dinge om te sien en te doen.
'n Bespreking by Milkwood sluit in:
Njala 2920, Marlothpark, 1470, Mpumalanga
Gaste dink Milkwood het 'n uitstekende ligging
https://travelground.imgix.net/AAEAAQAAAAAAAAAAAAAAJGUxY2FjNzI1LThkZDEtNGM3ZS04YjdjLThjY2RmM2NhMTUzMQ?w=1440&h=960&fit=crop&auto=format Vanaf R2 000 per nag (plek vir 6) 7 5 1 5 2920 Njala Marloth Park 1470 Mpumalanga 086 999 0018 14:00-18:00 10:00 -25.339411107527 31.795020728836